b'\n_START_ARTICLE_\nSachin Tendulkar\n_START_PARAGRAPH_\nSachin Ramesh Tendulkar \xc2\xa0kuuntele \xc3\xa4\xc3\xa4nt\xc3\xa4mys (marathiksi \xe0\xa4\xb8\xe0\xa4\x9a\xe0\xa4\xbf\xe0\xa4\xa8 \xe0\xa4\xb0\xe0\xa4\xae\xe0\xa5\x87\xe0\xa4\xb6 \xe0\xa4\xa4\xe0\xa5\x87\xe0\xa4\x82\xe0\xa4\xa1\xe0\xa5\x81\xe0\xa4\xb2\xe0\xa4\x95\xe0\xa4\xb0; s. 24. huhtikuuta 1973) on intialainen kriketinpelaaja, pelipaikaltaan ly\xc3\xb6j\xc3\xa4. Tendulkar syntyi Bombayssa Maharashtran osavaltiossa. Tendulkar on pelannut useasti Intian krikettimaajoukkueessa. Tendulkar toimii Mumbai Indians -joukkueen kapteenina. Tendulkar rikkoi lokakuussa 2008 Brian Laran 11\xc2\xa0953 juoksun enn\xc3\xa4tyksen Test match-otteluissa (eli viisip\xc3\xa4iv\xc3\xa4isiss\xc3\xa4 maaotteluissa) ja h\xc3\xa4nest\xc3\xa4 tuli eniten juoksuja tehnyt pelaaja Test-kriketiss\xc3\xa4._NEWLINE_Tendulkar pelasi ensimm\xc3\xa4isen test matchinsa Pakistania vastaan 16-vuotiaana 1989. H\xc3\xa4n l\xc3\xb6i ensimm\xc3\xa4isen kerran test centuryn (eli sata juoksua yhdess\xc3\xa4 test-vuoroparissa) Englantia vastaan 1990. H\xc3\xa4n l\xc3\xb6i ensimm\xc3\xa4isen\xc3\xa4 pelaajana tupla-centuryn (200 juoksua) yhden p\xc3\xa4iv\xc3\xa4n maaottelussa 2010. H\xc3\xa4nest\xc3\xa4 tuli ensimm\xc3\xa4inen pelaaja, joka on ly\xc3\xb6nyt maaotteluissa sata centurya Bangladeshia vastaan pelatussa yhden p\xc3\xa4iv\xc3\xa4n maaottelussa 16. maaliskuuta 2012. N\xc3\xa4ist\xc3\xa4 sadasta centurysta h\xc3\xa4n on ly\xc3\xb6nyt 51 test matcheissa ja 49 yhden p\xc3\xa4iv\xc3\xa4n maaotteluissa. Kaikkiaan h\xc3\xa4n oli tuohon menness\xc3\xa4 ly\xc3\xb6nyt 15\xc2\xa0470 juoksua test-otteluissa ja 18\xc2\xa0260 juoksua yhden p\xc3\xa4iv\xc3\xa4n maaotteluissa._NEWLINE_Tendulkar kuului maailmanmestaruuden voittaneeseen Intian joukkueeseen 2011. H\xc3\xa4n j\xc3\xa4i el\xc3\xa4kkeelle 16. marraskuuta 2013, ja samana p\xc3\xa4iv\xc3\xa4n\xc3\xa4 h\xc3\xa4nen ilmoitettiin saavan Bharat Ratna, Intian korkein siviilipalkinto.'